DE CELLULIS ANTHERARUM FIBROSIS ETC 



Ouamvis in Viola, (Tab. XV. 9.) pagina locularis diversimode per- 

 tusa, insoliti quidpiam offerat, tamen reliqua conformatio cellulas prisma- 

 ticas fibris parietalibus rectis distinctissimas praesentat, quas cum Ane- 

 mones et Delphinii comparare licet, neque etiam a Papaveracearum 

 forma absonas, ut de loco hic ipsi accommodato, saltem hoc respectu. 

 non dubitaverim. 



E Cistineis {Tab. XV. 10. 11.) Heiianthemum et Cistus, revera dis- 

 crepare videntur, neque haec pauca sufficiunt, ut character aliqualis 

 communis statui possit; conveniunt tamen cellulis depressis, prolongatis, 

 fibris oppositis. 



Ranunculaceae {Tab. XV. 12—17. Tab XVI. 1—6.) pleraeque distinc- 

 tissimum praebent characterem familiarem cellulis prismaticis plerumque 

 oblongis fibris parietalibus rectis; neque Aquilegia paradoxon offert, quum 

 facillimum sit imaginando cellulas ejus colliculares in prismaticas Del- 

 phinii aut Anemones, dum paginam locularem auxeris et íibras parietales 

 approximaveris, transmutandi. Non idem válet de Helleboro, Hibbertia, 

 et Paeonia, quae, quamvis vere Ranunculaceae, Pomacearum, magis aut 

 Tetradynamarum formas offerunt. Videtur vis plastica naturae in quavis 

 familia, immo fors in quovis genere, formani quandarri characteristicam 

 praediligere, haud minus vero in reliquas quasi ludendo divergere, quod 

 praesertim in foliorum formationibus maximě in oculos čadit; neque mi- 

 rum, non secus, id in elementis plantarum abstrusissimis accidere. 



In Rutaceis {Tab. XVI. 7—10. Tab. XVIII. 13.) communis character 

 cellulae šunt columnares aut elevatae aut depressae fibris parietalibus 

 nonnumquam in paginam locularem inflexis alias basim non attingentibus. 



In Sapindaceis {Tab. XVI. 11—14.) character familiaris nondum com- 

 paret; plura adhuc genera inquirenda. Monstrant tamen cellulas oblongas 

 fibris transversis. 



In Malvaceis cum Qeraniaceis {Tab. XVI. 15. Tab. XVII. 1—6.) prae- 24 

 valent cellulae prismaticae elongatae complantae fibris parietalibus, Ra- 

 nunculacearum analogae; striis in pagina loculari transversis ludunt in 

 cellulas fibris arcuatis, quas in Mahernia speciosissimas efformant; Tro- 

 paeolum orbiculares praediligit. 



Oxalis {Tab. XVH. 7. Tab. XVIII. 12.) solitaria cellulis oblongis fibris 

 spiralibus ad familiam sequentem vergit. 



Caryophyllaceae {Tab. XVII. 8 — 10.) cellulis elongatis fibris retina- 

 culiformibus distantibus distinctae šunt. In Arenaria partes fibrarum pa- 

 rietales fere evanescunt solis transversis locularibus restantibus; in Di- 

 antho denique solae partes transversae epidermidi incumbentes relin- 

 quuntur quo cellulae cancellatae adparent. Quodsi haec forma commu- 

 nior in aliis generibus, characterem omnino praebebit familiarem distinc- 

 tissimum. 



245 



